Rokasbumba 2024. gada vasaras olimpiskajās spēlēs
Rokasbumba 2024. gada vasaras olimpiskajās spēlēs Parīzē norisinājās no 2024. gada 25. jūlija līdz 11. augustam. Priekšsacīkstes jeb grupu turnīri notika Arena Paris Sud 6, kas atrodas izstāžu centrā Paris Expo Porte de Versailles, bet izslēgšanas spēles tika aizvadītas Pjēra Moruā stadionā, Lillē. Gan vīriešu, gan sieviešu turnīrā piedalījās 12 komandas, kas sadalītas divās grupās pa sešām, četras labākās komandas no katras grupas kvalificējās ceturtdaļfinālam.